Kultura Maribor

Spekter. 70 let Zbirke UGM
2024-02-02 00:00 - 2024-12-30 00:00 (Europe/Paris) | Maribor center / Umetnostna galerija Maribor (Strossmayerjeva 6, Maribor)
Na veliki novi razstavi v Umetnostni galeriji Maribor razpiramo spekter pogledov, pozicij, oblik v umetniških delih iz Zbirke UGM in v umetnosti razstavne dejavnosti same.
Otvoritev: petek, 2. februar 2024, 19.00
2. februar 2024–3. december 2025
Kakor umetniško delo tvorijo številni elementi, ki jih z uporabo veščin in orodij v harmonije spretno kombinirajo in soočajo njihovi avtorji in avtorice, je tudi razstava umetniška forma sama zase, ob snovanju katere veljajo načela, sorodna snovanju umetniškega dela – kjer so umetniška dela sestavni elementi konglomerata celote.
»Le čevlje sodi naj kopitar. Po izobrazbi nisem umetnostni zgodovinar, temveč industrijski oblikovalec, zato sem v vlogi avtorja postavitve primarno posegal po ključih formalizma – barve, teksture in oblike – kriterijih, ki so po definiciji del moje profesionalne domene. Osrednje vodilo pri postavitvi razstave, od izbora do načina predstavitve del, prostorskih intervencij (barve in obloge sten, način okvirjanja in obešanja), je preizpraševanje ideje standarda.« — David Tavčar
Umetnostna galerija Maribor v letu, ko praznujemo 70 let, vabi k obisku nove občasne postavitve naše zbirke. Tokratno postavitev je zasnoval oblikovalec David Tavčar, ki je v preteklem letu prečesal Zbirko UGM in iz nje izbral več kot 250 umetnin, ikoničnih, manj znanih ali prvič razstavljenih, ter jih v sedmih sobanah in dveh dvoranah postavil v razgibano avtorsko doživetje.
Umetnostna galerija Maribor od leta 1954 domuje v palači na Strossmayerjevi ulici, ki zaradi prostorskih omejitev ne dopušča sočasne stalne postavitve zbirke in velikih občasnih razstav. Ta izziv v galeriji že vrsto let premagujemo tako, da na občasnih postavitvah Zbirke UGM v vedno novih konstelacijah del in načinih predstavitve ponudimo svež premislek o naši zbirki ter zgodovini umetnosti preteklega stoletja v mestu, regiji in Sloveniji.
Če je kuratorka Nadja Gnamuš pred desetimi leti na razstavi 60! Panorama zasnovala postavitev zbirke okoli vsebinskih in tematskih sklopov (osebno, umaknjeni subjekt, kulturne krajine in politično), pred štirimi leti pa smo 100+ vrhuncev iz Zbirke UGM postavili v kronološkem in slogovnem zaporedju, se Spekter osredotoča na formalne aspekte vizualne umetnosti: barva, oblika, material, tekstura, kompozicija. Prav tako smo v pričakovanju širitve v nove razstavne prostore na Rotovškem trgu posebno pozornost namenili prostorom našega do sedaj edinega domovanja in z oblikovalskimi konturami izpostavili najbolj značilne in karizmatične poteze palače na Strossmayerjevi. Pod taktirko Davida Tavčarja so prostori Umetnostne galerije Maribor postali prizorišča razstavljalskih eksperimentov in interpretacij zgodovinskih oblik postavitev umetnosti: od salonskega principa, principa bele kocke, do skicoznih postavitev in povsem originalnih novih form.
Oblikovalec David Tavčar je prodoren mlad oblikovalec, znan zlasti po oblikovanju tekstila za mednarodne modne hiše in podjetja s tradicijo, interierjih in lastni blagovni znamki. V oblikovanju ga odlikuje sproščena in igriva poteza risbe z roko, smisel za humor in neizčrpen vir referenc na zgodovino umetnosti, obrti in oblikovanja. Tavčar podobe niza v zaporedja in mreže ter tako ustvarja prepoznavne vzorce, ki od bližnjih detajlov do učinka od daleč tvorijo kompleksno in suvereno celoto. Umetnostna galerija Maribor je Tavčarju, kot izrazito svojstvenemu connoisseurju umetnosti, zaupala in podala carte blanche, da s svojim pogledom in uporabo del iz Zbirke UGM splete bogato tapiserijo formalnih umetnostnih asociacij in konverzacij.

Povezava do originalnega članka

Maribor je naš!
2024-02-21 00:00 - 2024-11-30 00:00 | Maribor center / Muzej narodne osvoboditve (Ulica heroja Tomšiča 5), Fotografski muzej (Koroška 19), Trafika – Muzej za enega (Trg revolucije)
Z nastankom jugoslovanske države je Maribor postal pomembno obmejno mesto. Predstavljal je severozahodna vrata Jugoslavije v svet. Mesto je postalo prometna os med Alpami in Beogradom ter ostalim Balkanom kot tudi med Dunajem in Trstom.
Leta 1910 je v Mariboru živelo 27.994 prebivalcev v 1269 stanovanjskih objektih. Leta 1921 se je število prebivalcev povečalo na 30.739 prebivalcev, stanovanjskih poslopij v mestu pa je bilo že 1455. Ob zadnjem štetju prebivalstva v Kraljevini Jugoslaviji leta 1931 je v Mariboru živelo 33.921 ljudi, število stanovanjskih nepremičnin pa je naraslo na 1834. Kot nov dejavnik mariborskega prebivalstva so med letoma 1918 in 1941 nastopili Primorci, ki so jugoslovanskemu Mariboru s svojo značajsko neposrednostjo vtisnili nov pečat.
Med januarjem 1919 in aprilom 1921 so mestno upravo v Mariboru vodili vladni komisarji dr. Vilko Pfeifer, nato pa dr. Josip Leskovar in za njim še Ivo Poljanec. Prve občinske volitve so bile razpisane za 26. april 1921. Največ glasov so prejeli socialisti, iz njihovih vrst so izvolili tudi župana Viktorja Grčarja. Spodnještajerski Nemci se prvih občinskih volitev v Mariboru niso udeležili. Izid prvih občinskih volitev v Mariboru in okoliških občinah, kjer so tudi zmagali socialisti, je bil precej drugačen kot v drugih slovenskih občinah.
Druge občinske volitve so bile 21. septembra 1924. Klerikalci Slovenske ljudske stranke in liberalci Jugoslovanske demokratske stranke so skupaj z Narodno socialistično stranko nastopili na občinskih volitvah v Mariboru kot Narodni blok. Samostojno so šli na volitve mariborski Nemci z Domačo gospodarsko stranko. Narodni blok je na drugih občinskih volitvah dobil 32 mandatov. Nemci in socialistična stranka so vsak dobili po štiri mandate v občinskem odboru, komunistična delavska skupina pa en mandat. Novi župan je postal predstavnik Slovenske ljudske stranke dr. Josip Leskovar.
Zadnje občinske volitve med obema vojnama so bile leta 1927. S 14 mandati je zmagala Slovenska ljudska stranka, takoj za njo so bili socialisti z 12 mandati. Šest mandatov je dobila Jugoslovanska demokratska stranka, pet pa Domača gospodarska stranka Nemcev. Mestni svet je 24. januarja 1928 za župana izvolil dr. Alojzija Juvana iz vrst Slovenske ljudske stranke. V zadnjem izvoljenem občinskem odboru so kot mestni odborniki sedeli že vsi bodoči župani in podžupani (dr. Alojzij Juvan in Franjo Žebot iz Slovenske ljudske stranke ter dr. Franjo Lipold iz Jugoslovanske demokratske stranke).
Ob uvedbi kraljeve šestojanuarske diktature leta 1929 je bil razpuščen tudi mestni občinski svet. Že čez nekaj dni je veliki župan Mariborske oblasti postavil novo občinsko upravo z županom dr. Alojzijem Juvanom. Kasneje ga je nasledil liberalec dr. Franjo Lipold. Do konca Kraljevine Jugoslavije mestna občina ni mogla imeti drugačne politične usmeritve, kot je bila tista v državi.
Zadnja, največja sprememba v sestavi organov mestne občine, se je zgodila jeseni 1935, ob spremembi vlade v Beogradu, ko je postal ban Dravske banovine dr. Marko Natlačen iz Slovenske ljudske stranke. Takrat so v Mariboru mestno občino z večino mestnih svetnikov prevzeli pristaši klerikalne stranke. Župan je ponovno postal dr. Alojzij Juvan, podžupan pa Franjo Žebot.
Med letoma 1918 in 1941 je na upravni razvoj mestne občine negativno vplivalo dejstvo, da je Maribor proti svoji volji, kot edina mestna občina v Jugoslaviji, ostajal v občinskih mejah, ki jih je določil zakon o občinah iz leta 1850. Njegova predmestja so še naprej ostajala samostojne občine.

Povezava do originalnega članka

Tajda Stiplovšek Jug - Sel / The Messenger
2024-03-08 00:00 - 2024-04-19 00:00 | Maribor center / Galerija Tkalka (Tkalski prehod 4, Maribor)
Razkol med naravo in tehnologijo je zasidran globoko v zahodni tradiciji razumevanja civilizacijskega napredka, čeprav gre za ločitev, ki so jo v Evropi zavračali že romantični misleci.
Vabljeni na otvoritev razstave v petek, 8. 3. 2024, ob 19. uri.
Kuratorka razstave: Anja Seničar
Ob vse večji ozaveščenosti o podnebnih spremembah prostori razprav postajajo zasičen s polarizirajočim zavračanjem znanosti in tehnologije, vse bolj zacementiran dualizem naravno = dobro, umetno = slabo, pa dodaja k občutku nemoči in “tehno pesimizmu”, da bi nam ista tehnologija, s katero smo spremembe v naravi pospešili, lahko tudi pomagala preprečiti najhujše.
Dela na razstavi Sel/The Messenger poskušajo vzpostaviti komunikacijo, ki se v šumu sodobnega diskurza o naravi in tehnologiji vse bolj izgublja. Iščejo vzporednice med naravnimi evolucijskimi prilagoditvami in tehnološkim, s cepljenjem kablov in žic na drevesne gmote poskušajo ponovno vzpostaviti prevodnik med umetnim in organskim, ter odpreti komunikacijske kanale med človekom in naravo. Umetnica idejo komunikacijske mreže v naravnem okolju razširi na globalne razsežnosti in raziskuje ali je v premagovanju gromozanskih razdalj narava naš zaveznik ali grožnja krhki komunikacijski mreži, ki povezuje sodobni svet v času tektonskih geopolitičnih premikov.
Povzetek obrazstavnega besedila kuratorke razstave Anje Seničar
Razstava bo na ogled od 8. 3. 2024 do 19. 4. 2024.
Povezava do originalnega članka

FOTOGRAFSKI NATEČAJ »KNJIGA«
2024-03-12 00:00 - 2024-04-30 00:00
FOTOGRAFSKI NATEČAJ »KNJIGA«
Organizatorja
IZUMgalerija in FOTOKLUB MARIBOR
Kontakt in informacije
e-naslov: fotoklub1936@gmail.com
Tema natečaja
KNJIGA (barvna ali črnobela fotografija)
Navodila za prijavo in pošiljanje fotografij:
Na natečaju lahko sodelujejo fotografi Fotokluba Maribor, s poravnano članarino za leto 2024.
Tema tokratne razstave je knjiga. Knjiga naj bo nosilni vizualni in vsebinski element kompozicije.
Vsak posameznik lahko pošlje največ 4 fotografije.
Vsaka fotografija naj ima svoj naslov in ime avtorja.
Primer: Pravljica_Janez Smole
Fotografije morajo biti v celoti avtorsko delo sodelujočega, za kar ta tudi prevzema vso odgovornost. Organizatorji natečaja ne prevzemajo nobene odgovornosti za nepravilno rabo ali kršenje avtorskih pravic tretjih oseb.
Tehnične zahteve za pripravo datotek:
Za razstavo se pošilja digitalne fotografije v JPG formatu. Velikost posamezne fotografije naj bo 3000 pix po daljši stranici in v razmerju 3:2. ali 2:3. Velikost datoteke pa naj ne presega 5 MB. Na fotografiji ne sme biti podpisov in okvirjev. Računalniško spreminjanje fotografij ni dovoljeno. Dovoljeni so osnovni popravki – ostrenje, svetlitev, brisanje prahu, …. Fotografije, ki ne bodo ustrezale tehničnim predpisom, bodo pred ocenjevanjem izločene.
Fotografije pošljite na naslov: fotoklub1936@gmail.com
Z oddajo del fotograf pristaja na zapisane pogoje.
Pristojbine NI!
Žiriranje:
Prispela dela bo ocenil umetniski svet Foto kino kluba “Kozjak” Kumanovo. Predsednik Milos Neškovski. Pritožba na izbor ni možna.
Rok za oddajo del:
Do 30 aprila 2024
Kraj razstave:
IZUMgalerija, Maribor
Koledar razstave: Oktober 2024

Povezava do originalnega članka

Razstava Večletni vznik Mori Sikora
2024-03-22 18:00 - 2024-04-20 13:00 | Maribor center / artKIT (Glavni trg 14, Maribor)
Odprtje samostojne razstave Mori Sikora: Večletni vznik.
Vljudno vabljeni na odprtje prve samostojne razstave Mori Sikora Večletni vznik, ki bo v petek, 22. 3. 2024, ob 18. uri v razstavišču artKIT.
Tekstilna dela, ki visijo v razstavišču, povezujejo naravni svet rastlin in njihovih izvlečkov, da tkanine spremenijo v posode s spominom (na rastline in okolico, kjer so rasle). Njena umetniška dela so rezultat dolgotrajnega procesa eksperimentiranja z različnimi materiali – rastlinami, rožami, naravnimi izvlečki in barvili – ter preučevanjem različnih manipulacij s tkaninami, kot so krpanje, vezenje, šivanje in kolažiranje majhnih kosov za izdelavo večjih.
Pomen in koncept njene umetnosti sta osebna in aktualna nota v svetu, v katerem živimo danes. Pozorna je na podnebne spremembe, umirajoče vrste, kritična do prekomerno porabo, odtrganje naših korenin – iz narave. Obrnili smo hrbet materi Zemlji, zato želi avtorica z razstavo opomniti ljudi in samo sebe, da razmislimo in premislimo o svojem položaju in prostoru, v katerem smo pristali po vseh spremembah v svetu in okoli nas.
artKIT
Odpiralni čas: od torka do petka od 15. do 19. ure, v soboto od 10. do 13. ure

Povezava do originalnega članka

Razstava »jaz∞ mi«
2024-03-28 18:00 - 2024-04-30 18:00 | OBRAT
28. 3. 2024 ob 18.00, OBRAT
Razstava »jaz ∞ mi«

V četrtek, 28. 3. 2024, te ob 18.00 vabimo v OBRAT, prostor umetnosti in participacije na odprtje razstave »jaz ∞ mi« in projekcijo kratkih filmov in animacij študentk_ov Akademije Univerze v Novi Gorici. Razstavo bomo otvorile_i ob 18.00, ob 19.00 pa sledi projekcija filmov in animacij na našem skrivnem vrtu.

Razstava bo na ogled vsak delavnik med 13.0013.00 in 18.0018.00 do 30.30.4.4.2024.2024.

Razmislek o sebi in o nas v svetu. Z veliko pozornostjo do skupnosti, sedanjosti in do skupne prihodnosti, a skozi individualne zgodbe, ki jih študentje prepletajo med seboj, iščejo svojo vlogo v svetu, včasih s strahom, a opolnomočeni v raziskovanju skozi medsebojno sodelovanje. Spreminja se pogled na lastništvo planeta, narave, ljudi, idej, tehnologije, pogled na družbo in posameznice_ka v njej.

O tem razmišljamo skozi izbor študentskih del, ki prevprašujejo družbene in okoljske teme, umetno inteligenco, razmišljanje o prihodnosti brez ljudi, pa tudi skozi intimne refleksije o identitetah, spolu, moči in krhkosti posameznika.

Izbrana dela so nastala v raziskovalnih delavnicah »Futurama«, »Čas in prostor v gibljivi sliki« ter »Moč ženske krvi«, pod mentorstvom Robertine Šebjanič ter delavnicah »Futurama«, Jasne Hribernik in Rene Rusjan. Spremljevalni program animiranih filmov je nastal v rednem programu animacije pod mentorstvom Kolje Sakside in Timona Ledra.
Kuratorica razstave: Rene Rusjan, producenta: Rok Govednik in Tina Smrekar, odgovorna oseba: Boštjan Potokar, tehnična podpora: Urša Bonelli.

Povezava do originalnega članka

Fotografija 2 četrletja 2024 – PARAZOL
2024-04-05 00:00 - 2024-04-30 00:00 | foto klub maribor
Spoštovane članice in člani fotokluba maribor vljudno vabljeni k sodelovanju za fotografijo četrtletja. Tema prvega četrtletja 2024 je PARAZOL. Vsak član lahko pošlje po eno fotografijo do 30.6.2024 na naslov: kolekcija.fkmb@gmail.com. Fotografija / datoteka naj bo poimenovana z imenom in priimkom avtorja in naslovomom npr.: bojasenet_ULICA. Fotografije naj bodo v digitalnem formatu jpg in ne večje od 2 MB. Selektor, magovalec preteklega izziva Dušan Gajšek bo izmed prispelih fotografij izbral zmagovalno fotografijo.

Povezava do originalnega članka

Natečaj festivala Jazz 'ma mlade 2024
2024-04-08 08:00 - 2024-04-25 23:55 | MKC Maribor
Mladinski kulturni center Maribor in festival Jazz ‘ma mlade razpisujeta
NATEČAJ JAZZ ‘MA MLADE 2024
Soustvari festival, jazz-ajmo skupaj!
Se ukvarjaš s fotografijo? Rad_a moderiraš dogodke ali si spreten_a v pripravi tehnike za izvedbo glasbenih dogodkov? Svojo umetniško žilico piliš z oblikovanjem grafičnih podob ali se želiš preizkusiti kot selektor nastopajočih na festivalu z bogato tradicijo? Jazz ‘ma natečaj!
Mladinski kulturni center Maribor in festival Jazz ‘ma mlade razpisujeta natečaj za sodelovanje pri izvedbi 7. edicije festivala Jazz ‘ma mlade, ki bo potekala 31. maja ter 7. in 14. junija na Židovskem trgu in v Kulturnem inkubatorju. V Mladinskem kulturnem centru Maribor smo se namreč odločili, da ekipo, ki bo soustvarjala letošnji festival Jazz ‘ma mlade 2024, sestavimo s pomočjo natečaja. Na natečaju lahko sodelujejo mladi, stari od 15. do 29. let.
V naše vrste vabimo:

fotografa_injo na vseh treh dogodkih v sklopu festivala Jazz ‘ma mlade

Pričakujemo: fotografiranje nastopajočih in sodelujočih na festivalu ter udeležencev vse tri festivalske dni // pripravo manjšega izbora fotografij po vsakem festivalskem dnevu in predajo celotnega nabora fotografij v predhodno dogovorjenem roku po festivalu (v resoluciji, primerni za tisk in splet)
Nudimo: Honorar v višini 50 € (bruto) na festivalski dan oz. 150 € (bruto) za vse tri festivalske dni // potrdilo o sodelovanju

osebo za pomoč pri tehnični izvedbi vseh dogodkov v sklopu festivala Jazz ‘ma mlade 2024

Pričakujemo: pomoč pri pripravi tehnike pred začetkom dogodkov in pomoč pri tehnični izvedbi med dogodki vse tri festivalske dni.
Nudimo: Honorar v višini 50 € (bruto) na festivalski dan oz. 150 € (bruto) za vse tri festivalske dni // mentorstvo in sodelovanje z izkušenim tehnikom // potrdilo o sodelovanju

oblikovalca_ko grafične podobe festivala Jazz ‘ma mlade 2024

Pričakujemo: oblikovanje grafičnih elementov za promocijo festivala: IG post z vsebino (1080x1080px), IG post kot podlaga oz. okvirček (1080x1080px), IG story (1080x 1920px) in FB banner (1640x856px) // rok za izvedbo je 10. 5. 2024.
Nudimo: Honorar v višini 150 € (bruto) za pripravo dogovorjenih grafičnih elementov // smernice in pomoč pri pripravi //potrdilo o sodelovanju

selektorja festivala Jazz ‘ma mlade 2024

Pričakujemo: aktivno sodelovanje pri izboru nastopajočih v času pred začetkom festivala Jazz ‘ma mlade 2024
Nudimo: Honorar v višini 150 € (bruto) // mentorstvo in sodelovanje z izkušenim selektorjem // potrdilo o sodelovanju

kustosa_injo spremljevalnega programa Jazz ‘ma mlade 2024

Pred začetkom festivala priprava spremljevalnega programa, ki bo povezal in v festival vključil organizacije Kulturne četrti Židovska // priprava kratih opisov spremljevalnega programa in pridobitev ustreznega slikovnega gradiva za promocijo pred festivalom // Med festivalom organizacija dodatnih aktivnosti po predhodnem dogovoru z organizatorjem (npr. ustvarjalna delavnica, voden ogled dogajanja na KČ Židovska …)
Nudimo: Honorar v višini 150 € (bruto) // potrdilo o sodelovanju

moderatorja_ko vseh dogodkov v sklopu festivala Jazz ‘ma mlade 2024

Pričakujemo: pripravo vsebin za moderiranje in moderiranje vseh dogodkov v času festivala
Nudimo: Honorar v višini 50 € (bruto) na festivalski dan oz. 150 € (bruto) za vse tri festivalske dni // pomoč pri pripravi gradiva

Festival Jazz ‘ma mlade 2024 bo potekal v petek, 31. maja 2024, v petek, 7. junija 2024, in v petek, 14. junija 2024. Festivalski lokaciji sta Židovski trg in Kulturni inkubator.

POGOJI SODELOVANJA
Natečaj poteka od 8. aprila 2024 do vključno 25. aprila 2024. Prijave zbiramo na elektronski pošti lina.valant.sicanovic@mkc.si, zadeva »NATEČAJ Jazz ‘ma mlade 2024«. V elektronskem sporočilu obvezno navedite, na katero področje sodelovanja se prijavljate (Fotograf_inja // Pomoč pri tehnični izvedbi // Oblikovalec_ka // Selektor_ica // //Kustos_inja // Moderator_ka). Vsak sodelujoči se lahko prijavi zgolj na eno področje. Prijava naj vsebuje tudi:

podatke osebe, ki se prijavlja na natečaj (ime in priimek, elektronska pošta, datum rojstva ter telefonska številka);
kratko predstavitev preteklih izkušenj s področja, na katerega se oseba prijavlja.

Natečaj je namenjen mladim od 15. do 29. leta starosti. Prejete predloge bo pregledala tričlanska komisija, ki jo sestavljajo člani glavnega organizatorja festivala Jazz ‘ma mlade, tj. MKC Maribor. Udeležence natečaja bo o (ne)izboru komisija obvestila po elektronski pošti. Na nagradni natečaj se ne morejo prijaviti zaposleni na MKC Maribor ter ožji družinski člani zaposlenih na MKC Maribor.

Povezava do originalnega članka

»Barva in odsotnost barve«
2024-04-09 00:00 - 2024-05-11 00:00 | Maribor center / Galerija DLUM (Židovska ul. 10, Maribor)
Gostovanje članov Likovnega društva Kranj – ZDSLU v Galeriji DLUM.
Vljudno vabljeni na odprtje razstave članov Likovnega društva Kranj, v torek, 9. aprila 2024, ob 18. uri, v Galerijo DLUM, Židovska ul. 10, Maribor.
Razstavljajo: Brut Carniollus, Domen Dimovski, Klementina Golija, Irena Gayatri Horvat, Lara Ješe, Lojze Kalinšek, Mihael Perčič, Klavdij Tutta, Cveto Zlate, Tadej Žugman

Razsrava je na ogled od 9. 4. do 11. 5. 2024.

Galerija DLUM je odprta od torka do petka, od 10. do 15. ure, v soboto, od 10. do 13. ure.

Povezava do originalnega članka

Razstava mandal Žane Vračun
2024-04-12 19:00 - 2024-04-26 19:00 | Vodni stolp
Cena vstopnice: Vstopnine ni
Žana Vračun je profesorica likovne umetnosti, bioresonančna terapevtka in strastna ljubiteljica narave. Je avtorica art Soluna healinga, ki s pomočjo likovne, plesne in glasbene umetnosti transformira človeške sence in dviguje vibracijo na vseh nivojih. Žana živi v Mariboru, rada piše knjige, slika, pleše, poje, vrtnari in uživa življenje. Vodi različne seminarje in delavnice v povezavi s svojim poslanstvom. Od leta 2012 je izdala šest knjig z različno vsebino in 3 komplete vilinskih kart. Med tem časom so nastale tudi energijske mandale, ki niso zgolj slike, ampak resnično predrugačijo naše energije ob stiku z njimi. Gre za kozmične simbole, ki so aktivatorji različnih življenjskih področij, kot npr. zdravje, obilje, plodnost, uspeh, radost itd.
Art Soluna healing – ASH kozmične mandale so nastale iz risanih metuljev, ki jih je ustvarila leta 2012, in ker je ljubiteljica Svete geometrije, je prišla na idejo, da iz metuljev ustvari mandale. Nastalo je 44 energijskih mandal, kozmičnih simbolov z izjemno čisto energijo, kar je razvidno iz njihovih pravilnih oblik Svete geometrije. Kozmične mandale so močna orodja, ki reagirajo v skladu z vibracijo vsakega posameznika.

Povezava do originalnega članka

TEČAJ SLIKARIJE, RISARIJE, IGRARIJE 5+
2024-04-15 15:00 - 16:00 | Vetrinjski dvor
VSAK PONEDELJEK od 15.00 do 16.00

Celoletno ustvarjalno raziskovanje otrokom nudi spoznavanje različnih risarskih in slikarskih pristopov, materialov in orodij za likovno ustvarjanje. Program je zasnovan skozi igro, kjer strokovno vodstvo spodbuja poglabljanje v risarske in slikarske pristope z interdisciplinarnim povezovanjem pa še druge vizualne oblike izražanja, kot so gib, performansa, land arta, kiparstvo in drugih oblike ustvarjanja. Vsebine in metode dela so prilagojene starostni stopnji.
Umetniško izražanje zahteva celega človeka in poznavanje mnogoterih področij, ki jih bomo odkrivali skozi delo in igro. Naša šola ponuja neobremenjen stik z ustvarjanjem in spodbuja otroka k raziskovanju materialov in orodij.
Cena za tečaj je 30 EUR/mesec
PRIJAVA: https://docs.google.com/forms/d/e/1FAIpQLSd79gII3EWM_3hNgJvlpdmUm5DOQNlANbCW6PrPEVxGrlOKg/viewform?usp=pp_url
Več informacij na: info@marsmaribor.org

Udeleženci delavnice prejmejo vse potrebne materiale, napotke in spodbudo za delo.
Obvezne so prijave. Število mest je omejeno na 10. Organizator si pridržuje pravico do spremembe programa ali terminov po predhodni uskladitvi z udeleženci.

Organizira: Zavod MARS Maribor

Povezava do originalnega članka

LIKOVNA ZA OTROKE, 7+
2024-04-15 16:30 - 17:30 | Vetrinjski dvor
VSAK PONEDELJEK od 16.30 do 17.30
Celoletno ustvarjalno raziskovanje otrokom nudi spoznavanje različnih risarskih in slikarskih pristopov, raziskovanje materialov in orodij. Udeleženci se spoznajo z osnovami risanja, slikanja, skiciranja, mešanja barv in podobno. Pod strokovnim vodstvom bomo skozi igro spoznavali risarske in slikarske pristope z interdisciplinarnim povezovanjem pa še druge vizualne oblike izražanja, kot so gib, performansa, land arta, kiparstvo in drugih oblike ustvarjanja. Vsebine in metode dela so
prilagojene starostni stopnji.
Umetniško izražanje zahteva celega človeka in poznavanje mnogoterih področij, ki jih bomo odkrivali skozi pogovore. Naša šola ponuja neobremenjen stik z ustvarjanjem in spodbuja otroka k raziskovanju materialov in orodij.
Cena za tečaj je 30 EUR/mesec
PRIJAVA: https://docs.google.com/forms/d/e/1FAIpQLSd79gII3EWM_3hNgJvlpdmUm5DOQNlANbCW6PrPEVxGrlOKg/viewform?usp=pp_url
Več informacij na: info@marsmaribor.org
Udeleženci delavnice prejmejo vse potrebne materiale, napotke in spodbudo za delo.
Obvezne so prijave. Število mest je omejeno na 10. Organizator si pridržuje pravico do spremembe programa ali terminov po predhodni uskladitvi z udeleženci.

Organizira: Zavod MARS Maribor

Povezava do originalnega članka

[Kulturni inkubator] 9. Festival FOMB: Raznolikost
2024-04-15 16:30 - 2024-04-19 18:00 | Kulturni inkubator
festival oblikovanja fomb
RAZNOLIKOST
15. – 19. april 2024 // Kulturni inkubator

V sklopu festivala oblikovanja FOMB bo v Kulturnem inkubatorju na ogled razstava dijakov Srednje šole za oblikovanje Maribor, ki so jo naslovili Raznolikost. Odprtje razstave bo v ponedeljek, 15. aprila, ob 17.00, razstava pa bo na ogled do 19. aprila 2024.
V sklopu letošnje že 9. izvedbe Festivala oblikovanja Maribor – FOMB bodo dijaki Srednje šole za oblikovanje Maribor (SŠOM) razstavo pripravili tudi v razstavišču Kulturnega inkubatorja na Koroški cesti. Festival FOMB je nastal pred osmimi leti kot nadgradnja že obstoječih projektnih dni, ki so jih izvajali na SŠOM.
Festival FOMB bo v Kulturnem inkubatorju gostoval med 15. in 19. aprilom. Odprtje razstave bo v ponedeljek, 15. aprila, ob 16.30.
V galerijskih prostorih bodo na ogled izdelki dijakov programov Medijski tehnik in Tehnik oblikovanja (grafično oblikovanje) ter Frizerski tehnik in Grafični operater, ki so jih dijaki ustvarili v sklopu natečaja na temo Raznolikost (kategorija: animacija in film – projekcije).

Izdelki dijakov programa Medijski tehnik in Tehnik oblikovanja (grafično oblikovanje)
Mentorji: Amadeus Birca, Stevan Čukalac in Bronislav Horvat Toš
Izdelki dijakov programa Frizerski tehnik
Mentorji: Bojana Galič in Andreja Meško
Izdelki dijakov programa Grafični operater
Mentorica: Andreja Bertoncelj

VEČ O FESTIVALU FOMB
Festival oblikovanja Maribor – FOMB je nastal pred osmimi leti kot nadgradnja že obstoječih projektnih dni Srednje šole za oblikovanje Maribor (SŠOM). Festival je med drugim sestavljen iz strokovnih dnevov in delavnic na šoli ter programa v razstaviščnih prostorih na različnih lokacijah v Mariboru. Tam potekajo otvoritve razstav dijakov, udeležencev natečaja, in učiteljev. S tem spodbujajo mlade k druženju, umetnosti in h kulturi ter jih predstavijo okolju. Zadnji dan FOMB-a je vedno slavnostna prireditev s kulturnim programom, ki ga pripravijo dijaki.
Vsako leto pri pripravi in zvedbi festivala FOMOV aktivno sodeluje večina od 750 dijakov (snemalci, monterji, fotografi, oblikovalci, frizerji, manekeni itn.) Namen FOMB-a je, da se dijaki različnih programov med seboj naučijo timskega dela in sodelovanja, tako kot to poteka na vseh prireditvah in da svoje znanje prelijejo v realno okolje.

Povezava do originalnega članka

LIKOVNA GIMNASTIKA ZA MOŽGANE, 15+
2024-04-15 18:00 - 19:30 | Vetrinjski dvor
VSAK PONEDELJEK od 18.00 do 19.30
Vabimo vas k celoletnemu raziskovanju, spoznavanju različnih tehnik in pristopov risanja ter sproščanja ob risbi.
Prednosti: izražanje otroka v nas, občutek zavetja, samopomoč in korekcija, sprostitev in meditacija, razvoj kreativnosti, osebna rast …
Ob likovno meditativni metodi bomo na plano spustili ustvarjalni proces in postali avtorji mojstrovin. Z različnimi likovnimi nalogami bomo prevetrili naše možgančke, ki krepijo nevronske povezave, širijo percepcijo in krepijo koncentracijo.
Pridruži se lahko prav vsak, saj za risanje ni potreben likovni talent ali predhodno likovno znanje.
Cena za tečaj je 80 EUR/mesec.
Več informacij na: info@marsmaribor.org

Udeleženci delavnice prejmejo vso potrebno spodbudo, materiale in napotke za delo.
Obvezne so prijave. Število mest je omejeno na 10.

Organizator: Zavod Mars Maribor

Povezava do originalnega članka

Derek Benfield: Kako se znebiti bodočega moža
2024-04-15 20:00 | Dvorana generala Maistra
Predstava abonmaja Komedija 2023/2024
Cena vstopnice: 18 EUR 20 EUR
Izbira tistega ‘za vedno’ nikoli ni enostavna!

Dve leti je, kar je Silvija zapustila svojega Bojana. V odnosu vendar mora biti mnogo več od rutine, kavča in Netflixa! Zagotovo obstaja tudi njen Romeo, uspešen, poln energije, priročen in za piko na i še noro zaljubljen vanjo. A najti ‘pravega’ vseeno ni tako enostavno! Slednjič izbere bolj lahkoten pristop k iskanju. Poda se na ljubezensko avanturo najti moža in je pri tem – prekleto uspešna. Še preveč!
Kar trije bi lahko bili bodoči’: ‘raketa od človeka’, učitelj Sebastijan, odvetnik Valter in najboljši mizar v mestu Edi – vsi so do konca zagreti, da se bodo poročili z njo. Le nezvesta nevesta še ni povsem prepričana… Zabavni prizori si sledijo hitreje od vagonov dirjajočega vlaka in Silvija se v ljubezenskih igricah iz minute v minuto bolj zapleta. Eden pleza po balkonu, drugi pride nenapovedano, tretji popravlja v spalnici… Neizbežno je, da bo kmalu prišlo do soočenja. Le kakšno bo? Kako bo Silvija krmarila v koktejlu moških, kdo bo najbolj v šoku, zakaj in katero potezo bo na koncu potegnila? Res težka odločitev! Mogoče jo lahko reši le koketna prijateljica Ema?
Zabavna komedija navdušuje s hitrostjo dogajanja in krmarjenja med obilico moških v stanovanju – z enim samim plemenitim ciljem najti pravega moža.
Kjer bi se situacija lahko zapletla, se tudi bo! K sreči pa človeška domišljija in ženska iznajdljivost ne poznata meja. Zagotavljamo vam uro in pol čiste gledališke zabave in smeha!

Pomembno: presedanje abonentov Komedije je možno le med abonmajskimi redi (Ponedeljek in Petek), ne pa tudi v terminih za izven, ki niso del abonmajskega programa. Abonente vljudno prosimo, da presedanja uredijo v času dopoldanskih uradnih ur Informacijske pisarne (med 10. in 13. uro), lahko tudi preko telefona ali e-pošte. Presedanja v primeru razprodanih terminov ne moremo zagotoviti. Zahvaljujemo se vam za razumevanje.

Povezava do originalnega članka

Kako se znebiti bodočega moža
2024-04-15 20:00 | Maribor center / Dvorana generala Maistra, Narodni dom maribor (Ulica kneza Koclja 9, Maribor)
Predstava abonmaja Komedija 2023/2024.
Izbira tistega ‘za vedno’ nikoli ni enostavna!
Dve leti je, kar je Silvija zapustila svojega Bojana. V odnosu vendar mora biti mnogo več od rutine, kavča in Netflixa! Zagotovo obstaja tudi njen Romeo, uspešen, poln energije, priročen in za piko na i še noro zaljubljen vanjo. A najti ‘pravega’ vseeno ni tako enostavno! Slednjič izbere bolj lahkoten pristop k iskanju. Poda se na ljubezensko avanturo najti moža in je pri tem – prekleto uspešna. Še preveč!
Kar trije bi lahko bili bodoči’: ‘raketa od človeka’, učitelj Sebastijan, odvetnik Valter in najboljši mizar v mestu Edi – vsi so do konca zagreti, da se bodo poročili z njo. Le nezvesta nevesta še ni povsem prepričana… Zabavni prizori si sledijo hitreje od vagonov dirjajočega vlaka in Silvija se v ljubezenskih igricah iz minute v minuto bolj zapleta. Eden pleza po balkonu, drugi pride nenapovedano, tretji popravlja v spalnici… Neizbežno je, da bo kmalu prišlo do soočenja. Le kakšno bo? Kako bo Silvija krmarila v koktejlu moških, kdo bo najbolj v šoku, zakaj in katero potezo bo na koncu potegnila? Res težka odločitev! Mogoče jo lahko reši le koketna prijateljica Ema?
Nakup vstopnic
12. 4. – NAKUP
15. 4. – NAKUP
21. 4. – NAKUP

Povezava do originalnega članka

ŠtudenTeater: Radio Ratatata
2024-04-15 20:00 | IntimniOder.GT22
IntimniOder.GT22
Radio Ratatata je zgodba istoimenske radijske postaje, ujete v nekem brezčasju, kjer je važno le delovati v etru. Oddaje, segmenti, intervjuji, oglasi in blazen, halucinogen, umorjen, meta nočni program.
Igrajo: Doroteja Drevenšek, Lena Hebar, Muhamed Kulauzović, Izidor Rijavec, Nataša Sernc, Petja Golec Horvat in Varja Golec Horvat
Produkcija: Moment
Vstopnice: 8 / 5 / 0 EUR, moment.si/samopostrezna/
Več informacij o predstavi TUKAJ.

Povezava do originalnega članka

SobaZaGosteMaribor: SpoznajRezidentko Danijelo Zajc
2024-04-16 17:00 | OBRAT
16. 4. 2024 ob 17.00, OBRAT
SobaZaGosteMaribor: SpoznajRezidentko Danijelo Zajc
V torek, 16. 4. 2024, te ob 17.00 vabimo v OBRAT, prostor umetnosti in participacije na predstavitev umetnice gledališke rezidence SobaZaGosteMaribor, Danijele Zajc. Z umetnico se bo pogovarjal Jan Podbrežnik, predstavitev pa se bo neposredno prenašala na Radiu MARŠ.

Tudi v letu 2024 Pekarna Magdalenske mreže Maribor in Društvo ZIZ v sklopu programa SobaZaGosteMaribor organiziramo umetniško rezidenco za ustvarjalke_ce na področju uprizoritvenih umetnosti. Prva rezidentka sezone je Danijela Zajc, ki bo na dvo-tedenski rezidenci (14.–28. 4. 2024) razvijala projekt Suspenz.

Projekt Suspenz

DANIJELA ZAJC (1985)

univ. dipl. pedagoginja in sociologinja kulture, je performerka, pedagoginja, producentka in tehničarka. Znanje o sodobnem plesu, performansu, sodobnem cirkusu, uličnem gledališču in gledališču zatiranih že deset let intenzivno pridobiva na različnih delavnicah doma in v tujini. Od leta 2012 se intenzivneje ukvarja z plesom in zračnimi akrobacijami na tkanini ter vrvi. Danijela nastopa samostojno in s kolektivi Fourklour – Zavod Vitkar, Feminalz – Zavod Emanat, FEM TV – KUD Mreža, Moja prav(lj)ice – KUD Transformator, Cirkusarna NaokRog, Društvo Mismo Nismo in Društvo Matafir. Je izvajalka, producentka in (so)avtorica številnih performansev, kabarejev, predstav, kjer njeno znanje iz področja sodobnega cirkusa prihaja do izraza.

je decentraliziran cikel performansov na avtoričini osnovni disciplini – zračna akrobacija – zasnovanih po načelih “site specific”, “live art” in “flash mob” performansov. Predstavlja igro moči, kjer se soočajo akterji, ki jim je pomemben zgolj denar, in tisti, ki se zavzemajo za ekološka, kulturna in človeška vprašanja. Namen produkcijskih enot je podpreti obstoječa aktivistična gibanja oziroma se povezovati z različnimi kolektivi in znotraj lokalnega okolja ustvariti podporno okolje in večjo vidnost lokalnih pobud. Hkrati pa razširiti lokalno problematiko na izviren, kreativen in umetniški način. Namen projekta je osvetliti aktualne družbene težave na specifičnih lokacijah in podpreti obstoječa aktivistična gibanja ter povečati njihovo vidnost.

Producent: Pekarna Magdalenske mreže Maribor

Soorganizator: Društvo ZIZ

Povezava do originalnega članka

ŠtudenTeater: O vojni, med vojno, z vojno
2024-04-16 18:00 | IntimniOder.GT22
IntimniOder.GT22
Predstava se ukvarja z vojno. Nič ne ostane neizrečeno. Na odru dobijo podobo vsi obrazi zapletene tematike, ki izrišejo celovit portret tisočletij človeškega mišljenja o najtemnejših časih zgodovine.
Igrajo: Katarina Gabrovec, Alja Jeršič, Miha Knehtl, Tom Veber, Matija Šiško
Produkcija: Moment
Vstopnice: 8 / 5 / 0 EUR, moment.si/samopostrezna/
Več informacij o predstavi TUKAJ.

Povezava do originalnega članka

Mikis Theodorakis: Grk Zorba
2024-04-16 19:30 | Maribor center / SNG Maribor, Dvorana Ondine Otta Klasinc (Slovenska cesta 27, Maribor)
Balet.
Balet, ki se vsebinsko opira na roman Življenje in nravi Aleksisa Zorbe Nikosa Kazantzakisa in se navezuje na zvrst klasičnega pripovednega baleta, je še danes nadvse priljubljen tudi zaradi zanimivega in poživljajočega grškega glasbenega kolorita, ki ga spletajo ritmi in melodije izpod skladateljskega peresa Mikisa Theodorakisa, ki je v veliki meri zaslužen za globalno popularizacijo plesa sirtaki. Po dvajsetih letih od prve postavitve tega baleta v Mariboru se baletna zgodba z edinstvenimi lekcijami o življenju in ljubezni s kretskih brežin ponovno vrača na mariborske plesne deske, a tokrat s povsem novim plesnim elanom in v prenovljeni koreografiji legendarnega Lorce Massina.
Nakup vstopnic

Povezava do originalnega članka

ŠtudenTeater: PZPKSN
2024-04-16 20:00 | GT22 22 Glavni trg Maribor, Upravna enota Maribor, 2000 Slovenia
Knjižnica.GT22
Tri posameznice,
trije različni obrazi vojne,
tri (ne)povezane zgodbe,
skupni spomini otroštva.
Vojna.
Igrajo: Tinkara Kolar, Špela Pehant, Eva Ravnik
Produkcija: Moment
Vstopnice: 8 / 5 / 0 EUR, moment.si/samopostrezna/
Več informacij o predstavi TUKAJ.

Povezava do originalnega članka

Vsi so nori, razen nas
2024-04-16 20:00 | Dvorana generala Maistra
Stand up komedija
Se tudi vam zdi, da je svet ponorel? No, razen nas, seveda. Mi nismo. Tako vsaj pravi najboljša slovenska stand up komičarka v avtorski stand up komediji.

Predstava je kulminacija sedemnajstih let dela in tisočih nastopov; in Martina pravi, da je to njeno najboljše delo do zdaj. In vemo, da se boste strinjali.
Se tudi vam zdi, kot da bi v dveh letih, ko smo bili zaprti doma, pozabili, kaj je normalno obnašanje? V novi predstavi Martina primerja svoje odraščanje z odraščanjem zdaj. Skupaj z Martino boste šli skozi vse norosti tega, kaj pomeni živeti v Sloveniji in biti Slovenec. Kako hodimo na dopuste, kako delamo in tudi kako spimo skupaj. Izvedeli boste, zakaj bungee jumping ni za debele in zakaj Martina ne bo skočila s padalom. V predstavi, kjer nobena tema ni tabu, boste skupaj ugotovili, da so vsi nori.
Razen nas, seveda. Mi nismo.

Izjave obiskovalcev o predstavi:
»Nova predstava Martine Ipša – Vsi so nori, razen nas, pomeni premik iz običajnega stand upa v družbeno angažirano formo, ki seka na več nivojih. Solze smeha in zaključek, ki zareže do solz! Nadpriporočam! Martina, carica!« (Janja Vidmar, pisateljica)
»Martina, uro in 40 sem se smejal non stop. Vrhunska si. Hvala, ker delaš točno to kar delaš. Pika na i je bil tvoj kritičen pogled na družbo. In zaključek tudi. Ostani ogledalo družbe, ostani srčna, ostani ti.« (Nino Ošlak, pevec)
»Fenomenalno! Več kot le komedija! Ura in pol smeha v performansu z dušo in zelo jasnimi sporočili!« – Katja Ujčič

Cena vstopnic: 19€ v predprodaji, 23€ na dan dogodka

Nakup kart

Povezava do originalnega članka

StopTrik poziv za prijave 2024 je odprt!
2024-04-17 00:00 - 2024-07-10 00:00 | Splet
Do 10. 7. 2024, splet
StopTrik poziv za prijave 2024 je odprt!
StopTrik MFF, mednarodno praznovanje umetnosti stop animacije in eksperimentalne animacije, poziva k oddaji prispevkov!

14. izvedba festivala prihaja jeseni v Maribor (25. – 29. 9. 2024) in Lodž (5. – 8. 12. 2024), upamo, da bo vaš film eden izmed tistih, ki si ga bomo lahko ogledale_i v Mednarodnem tekmovalnem programu: stop animacija, Mednarodnem tekmovalnem programu: Borderlands ali v sekciji Panorama (netekmovalni program). Letos nadaljujemo z Mednarodnim tekmovalnim programom: Stop animacija za otroke, kjer bo mlado občinstvo uživalo v vaših filmih in odločalo o nagradah.

Filmi, ki jih lahko prijavite, morajo biti izdelani v tehniki stop animacije in/ali kombinirati stop animacijo z drugimi filmskimi izraznimi sredstvi, so nastali po 1. januarju 2022 in ne smejo trajati več kot 30 minut.

Prijavite se s svojim animiranim filmom, preberite POGOJE IN PRAVILA, POLITIKO ZASEBNOSTI IN DOVOLJENJE ZA OBDELAVO PODATKOV ter do 20. 7. 2024 izpolnite PRIJAVNI OBRAZEC.

* Besedilo poziva, pogoji in pravila, politika zasebnosti in dovoljenje za obdelavo podatkov ter prijavni obrazec so v angleškem jeziku.

Povezava do originalnega članka

3. Glaserjev festival
2024-04-17 10:00 - 2024-04-21 20:00 | Okolica / Malečnik 32, 2229 Malečnik
Glaserjev festival bo potekal v Malečniku in okolici med 17. in 21. aprilom 2024. Geslo letošnjega festivala je Domovina. Dom. Sreča. Festival ponuja različne dogodke: simfonični koncert domovinskih pesmi, srečanje z umetniki, razstavo …
Glaserjev festival, ki že tretje leto zapored poteka v Malečniku, je festival, ki je namenjen vsem generacijam.
Navdihuje se v liku duhovnika, pesnika in pisatelja Marka Glaserja (1806-1889), ki je skoraj pol stoletja deloval v Malečniku. Letošnji festival poteka pod častnim pokroviteljstvom Ministrstva za obrambo Republike Slovenije. Njegov naslov je: Domovina. Dom. Sreča.
Osrednji dogodek festivala bo veliki festivalni koncert domovinskih pesmi z Orkestrom Slovenske vojske in Andrejo Zakonjšek Krt v počastitev leta generala Rudolfa Maistra v župnijski baročni cerkvi Sv. Petra (nujna je rezervacija brezplačnih vstopnic do zasedenosti mest na: zupnija.malecnik@rkc.si). Festival bo ponudil razstavo Amor patriae (Ljubezen do domovine) z zgodovinskimi dokumenti, literarno srečanje s pesnikom Tonetom Kuntnerjem, ekskurzijo v mariborsko kadetnico (prijava) in še več.
PROGRAM

Povezava do originalnega članka

Predfestivalsko dogajanje 27. Slovenskih dnevov knjige v Mariboru
2024-04-17 17:00 - 2024-04-25 10:00 | Maribor in okolica
V Mariboru in ožji okolici smo v počastitev letošnjega svetovnega dneva knjige ter avtorskih pravic pripravili večdnevni literarni program, ki ga spremljajo razglasitev nominirank in nominirancev nagrade Vasje Cerarja s področja prevajanja mladinske književnosti, objava poslanic Društva slovenskih pisateljev ter Unesca ob svetovnem dnevu knjige in avtorskih pravic 2024 ter najava podpisa zaveze festivala Zero Waste

PROGRAM OB SVETOVNEM DNEVU KNJIGE IN AVTORSKIH PRAVIC 2024
Maribor in okolica, 17.-25. april 2024

POD LUPO Z ZBIRKO UGM: KNJIGE IN BRANJE
Tematska razstava izbranih del iz zbirke UGM in fonda UKM
Na ogled do 15. maja 2024, vsak dan od ponedeljka do petka med 8.00 in 10.00, ob sobotah med 9:00 in 19.00, 30. aprila in 3. maja med 8.00 in 15.00, likovno razstavišče UKM.
Projekt Pod lupo z Zbirko UGM promovira in poglablja dojemanje likovnih del iz Zbirke UGM. Univerzitetna knjižnica Maribor tokrat sodeluje z Umetnostno galerijo Maribor pri razširjanju dojemanja posameznih likovnih del s področja knjige in branja. Razstavljena in z različnih zornih kotov so komentirana izbrana dela iz Zbirke UGM in dve deli iz fonda UKM, dodan pa je tudi izbor gradiva UKM. Izbor se osredotoča na upodobitve knjige, branja in pisanja, spremna besedila pa razkrivajo pestro simboliko knjige in kulture branja. Kustosinji razstave in avtorici besedil: Breda Kolar Sluga, UGM in Jerneja Ferlež, UKM.
Organizacija in izvedba: UKM in UGM
EMMANUELLE PAGANO: JAMSKI NAJSTNIKI
Selniški bralni klub
Sreda, 17. aprila, ob 17. uri v Knjižnici Selnica ob Dravi
Emmanuelle Pagano je francoska pisateljica, ki je prejela nagrado Evropske unije za književnost, njen roman je umeščen na letošnji seznam knjig Mariborske knjižnice za Bralno značko za odrasle. Zgodba govori o voznici šolskega avtobusa, ki se ob srečevanjih z različnimi profili potnikov vrača v svojo preteklost, ko je bil oziroma bila drug človek. Pogovor bo usmerjala Urška Vute.
Organizacija in izvedba: Mariborska knjižnica
JAROSLAVA BLAŽKOVÁ: HAPPYENDI
Dogodek iz cikla Literarna postaja Mariborske knjižnice
Sreda, 17. april 2024, ob 18. uri, Sodni stolp
Intimen zapis iz življenja slovaške intelektualke in disidentke je roman v pismih o ženski v zrelih letih, ki predano in ljubeče skrbi za moža po možganski kapi. Moža, ki je nekoč predaval o slavnih filozofih, vse od Hegla do Foucaulta, zdaj ne zmore prešteti prstov na eni roki. V pogovoru o knjigi, ki je pred kratkim izšla pri Založbi Pivec, bosta sodelovali prevajalka Stanislava Chrobáková Repar in prof. Marta Součková iz Univerze v Prešovu.
Organizacija in izvedba: Mariborska knjižnica in Založba Pivec
NOVINARSKA KONFERENCA Z RAZGLASITVIJO NOMINIRANK IN NOMINIRANCEV NAGRADE VASJE CERARJA S PODROČJA PREVAJANJA MLADINSKE KNJIŽEVNOSTI
Četrtek, 18. april 2024, 11.00, sejna soba MKC Maribor
Na novinarski konferenci bomo v družbi s programskimi partnerji festivala predstavili program predfestivalskega dogajanja, razglasili imena nominirank oz. nominirancev za nagrado Vasje Cerarja v sodelovanju z Društvom slovenskih književnih prevajalcev ter napovedali sklenitev zaveze Zero waste v sodelovanju z Ekologi brez meja.
Organizira: MKC Maribor – festival Slovenski dnevi knjige v Mariboru

JERNEJ ŠČEK: KAVARNA ITALIJA
Filozofija med knjigami
Četrtek, 18. aprila, ob 18. uri v Sodnem stolpu
Knjigo filozofa in intelektualca Jerneja Ščeka sestavlja izbor intervjujev, ki jih avtor od avgusta 2020 objavlja v Sobotni prilogi časopisa Delo. Gre za pogovore z uglednimi italijanskimi intelektualci, ki preizprašujejo splošna vprašanja humanizma, družbe, politike, dušnega zdravja, umetniške in duhovne kulture ter kulturna in politična razmerja med slovenskim in italijanskim svetom. Z avtorjem se bo pogovarjal Igor Černe.
Organizacija in izvedba: Mariborska knjižnica
ZAKAJ NA BLEŠČIVKI NIHČE VEČ NE ČIVKA?
Literarna matineja s Špelo Frlic
Torek, 23. april 2024, ob 10.00, Osnovna šola Janka Padežnika Maribor, pogovor vodi Andreja Erdlen.
Bleščivka je pisateljski prvenec Špele Frlic, uveljavljene pripovedovalke in programske vodje Pripovedovalskega festivala. Fantastični mladinski roman, opremljen z ilustracijami Tereze Prepadnik, je napeto pustolovsko branje, za katerega je avtorica prejela 27. večernico, književno nagrado za najboljše otroško ali mladinsko delo minulega leta, ki jo podeljuje časnik Večer.
Organizatorji: Mladinski kulturni center Maribor, Mariborska knjižnica, Pedagoška fakulteta in OŠ Janka Padežnika Maribor
MINUTA ZA POEZIJO
Torek, 23. aprila, ob 11.uri pred Alma Mater Europaea
Igralke in igralci mariborske Drame bodo ob svetovnem dnevu knjige, ki sovpada s 460. obletnico rojstva gledališkega maga in poeta Williama Shakespeara, na pesniškem dopoldnevu predstavili izbor pesmi slovenskih pesnic in pesnikov, ki v letošnjem letu slavijo okrogle jubileje.
Organizacija in izvedba: Drama SNG Maribor v sodelovanju z Alma Mater Europaea
KNJIŽNI BAZAR OB SVETOVNEM DNEVU KNJIGE
Knjižni bazar Knjižnice Alma Mater Europaea
Torek, 23. april 2024, 11.00-14.00, pred vhodom Alma Mater Europaea – ECM, Slovenska 17, Maribor (v slučaju dežja v 2. nadstropju pred knjižnico)
Na bazarju si bodo lahko obiskovalci brezplačno izbrali knjige iz viškov fonda knjižnice. S knjižnim bazarjem organizatorji spodbujajo obiskovalce k branju, ozaveščanju bralne pismenosti in sprejemanja branja kot vrednote.
Organizacija in izvedba: Knjižnica Alma Mater Europaea – ECM
PESEM POGUMNIH SRC
Gostovanje Špele Frlic na Filozofski fakulteti Univerze v Mariboru
Torek, 23. april 2024, ob 13.00, Filozofska fakulteta Univerze v Mariboru, pogovor vodi Dragica Haramija.
Nagrajeni roman Špele Frlic Bleščivka je napeta zgodba o nenavadnih dogodkih pa tudi zgodba o strahu, ki zraste iz predsodkov do vsega, kar je drugačno, tuje ali nenavadno. Nenazadnje je to tudi zgodba o tem, kako tak strah lahko premagamo – s skupnimi močmi in z močjo umetnosti. Mladinski roman je izšel v znameniti zbirki Knjižnica Sinjega galeba, najstarejši slovenski knjižni zbirki za mladino.
Organizatorja: Mladinski kulturni center Maribor in Filozofska fakulteta Univerze v Mariboru
JULIJA LUKOVNJAK: SVET JE SENCA (EDGARJA KAOSA)
Literarna postaja Mariborske knjižnice
Torek, 23. aprila, ob 18. uri v Sodnem stolpu
Po romanesknem prvencu Julije Lukovnjak Imaginarni svetovi Edgarja Kaosa je pri Založbi Goga nedavno izšlo nadaljevanje dela z naslovom Svet je senca. V razburljivem fantazijskem popotovanju junaka Edgarja, ki se znajde v primežu nenavadnih človeških bitij in pošasti, se porajajo nove bitke, dvomi in predvsem sence, ki postajajo vse bolj Edgarjev svet. Pogovor z avtorico bodo usmerjali udeleženci delavnice, ki jo organizira Založba Goga.
Organizacija in izvedba: Mariborska knjižnica in Založba Goga
MAJHNO OSVOBOJENO OZEMLJE ZA POEZIJO IN PROZO
Branje mladih literatov in izmenjevalnica knjig
Torek, 23. april, ob 18.00 (knjižna izmenjevalnica), 19.00 (literarno branje), Kulturni inkubator, Koroška ulica 18
Mladi literati se predstavljajo z izborom svežih del: pisatelj Aljoša Toplak, pesnice Mila Kodrič Cizerl, Eva Šubic, Nika Škof in pesnik Tom Veber. Gostiteljica večera: Nina Medved. Povezovalka programa: Ajda Strajnar. Zasnova scenografije: Alja Pušič. Oblikovanje: Jovana Đukić, Maša Pušnik. Pred branjem bo ob 18. uri potekala izmenjevalnica knjig. Vabljeni in vabljene, da pridete izmenjat svoje knjige.
Organizacija in izvedba: Dve luni, zavod za poetizacijo sveta in Mladinski kulturni center Maribor – program MKC Črka
MARJAN RAJŠP: DOSEG BEGA
Literarna postaja Mariborske knjižnice
Sreda, 24. aprila, ob 18. uri v Vodnem stolpu – Vinoteka, pogovor bo usmerjal Bojan Sedmak.
Zgodbe je postavljena na romarsko pot, ki se zaradi pohodnikove poškodbe prekine že na prvi strani romana in pripoveduje o vseh odtenkih človeške duše, daleč, na samem robu dosega bega. Dogajanje se odvija v vasici sredi ožgane pokrajine, kjer protagonist najde svoj mir za okrevanje. Avtor je izkušnje, ki jih zbral na petih poteh do Santiaga, strnil v popolnoma izmišljeno zgodbo.
Organizacija in izvedba: Mariborska knjižnica
MALO DRUGAČE S TOMOM PODSTENŠKOM
Pozdrav Dnevu knjige in avtorskih pravic v šentiljski knjižnici
Četrtek, 25. april 2024, ob 10.00, Mariborska knjižnica – Knjižnica Šentilj
Novi roman Toma Podstenška je napeta nočna razprava med odtujenima bratoma Petrom in Tomažem, ko prvi drugega prosi za nenavadno, celo šokantno uslugo. Tomo Podstenšek je avtor osmih romanov in treh zbirk kratke proze, s svojimi deli je bil štirikrat nominiran za nagrado kresnik in enkrat za nagrado novo mesto. Kot gosta so ga v Knjižnico Šentilj povabili člani in članice družabnega kotička Skodelica besed, predstavitev avtorja in njegovega romana pa bo vodila Sabina Kotnik.
Organizatorja: Mladinski kulturni center Maribor in Družabni kotiček Skodelica besed

PODROBNEJE O PROGRAMU

Kmalu …

Povezava do originalnega članka

Komorni orkester Württemberg Heilbronn
2024-04-17 19:30 | Maribor center / Dvorana Union (Prešernova ulica 3, Maribor)
5. koncert Orkestrskega cikla 2023/2024.
»Slišati ta orkester je pravi užitek (…) prepričuje s svojimi lastnostmi: agilnim muziciranjem, poletom z jasnimi, oprijemljivimi obrisi in povrhu tega s toplim zvenom, ki ni samoumeven pri tako intenzivnem komornem orkestru.« Kritik uglednega časnika Süddeutsche Zeitung je v tej hvali zajel osnovne poteze komornega orkestra iz Heilbronna, ki prisega na energičen glasbeni slog in individualen orkestrski zven. Kot občutljiv spremljevalec imenitnih solistov je orkester dobrodošel gost velikih mednarodnih odrov, kot so Concertgebouw v Amsterdamu, Kölnska filharmonija, hamburška Filharmonija na Labi in Festival Rheingau. Z demokratizacijo vodenja orkestra in muziciranja je Komorni orkester iz Heilbronna naredil korak naprej in ob glavnem dirigentu določil še mesto za umetniškega partnerja. To je pripadlo mlademu avstrijskemu violinistu in dirigentu armenskega rodu, Emmanuelu Tjeknavorianu, ki smo ga v Mariboru že lahko občudovali kot bleščečega violinističnega virtuoza.

Povezava do originalnega članka

Glasbeni cikel MIGAV: GMB + jesusonecstasy
2024-04-17 20:00 | Maribor center / MMC KIBLA (Ulica kneza Koclja 9, Maribor)
GMB + jesusonecstasy: Nexus AV – eksperimentalni avdiovizualni performans.
Vabimo vas na drugi dogodek cikla MIGAV v tej sezoni, eksperimentalni avdiovizualni performans dvojca GMB in jesusonecstasy, naslovljen Nexus AV, ki se bo odvil v sredo, 17. aprila 2024, ob 20. uri v MMC KIBLA.
Avtorja druži uporaba tehnologije, ki jo s predelavami in tehnološkim nadgrajevanjem prilagodita potrebam njunega umetniškega izražanja. Bistvo njunega sodelovanja je ustvariti medsebojni vpliv med sliko in zvokom z uporabo večih neskončnih povratnih zank avdio in video signala speljanih skozi njuna avdio in video sistema. Rezultat je težko ponovljiv zaradi nestabilne narave povratnih zank. Kompleksen in nestabilen sistem zahteva konstantni nadzor in odziv, da ne umre v tišini in da ne izrodi v kaos oz. šum. Kompozicija je torej instantna, nepredvidljivost pa njen ključen element.

Povezava do originalnega članka

Bralni krožek
2024-04-18 17:00 | Maribor center / artKIT (Glavni trg 14, Maribor)
Bralni krožek: V rastju rastlin
V okviru programa neformalnega izobraževanja z veseljem napovedujemo bralne krožke. Serijo desetih srečanj bosta moderirali kuratorka Nina Šardi in literarna kritičarka Tonja Jelen, srečevali pa se bomo od enkrat do dvakrat na mesec do konca leta 2024 v MMC KIBLA ali v razstavišču artKIT. Bralni krožek je zasnovan kot odprti prostor srečevanja, dialoga, pogovora in skupnega učenja o ekoloških, družbenopolitičnih in aktivističnih temah, ki jih bomo črpali iz KIBLINIH intermedijskih produkcij in vizualnega razstavnega programa. Namen skupnega branja izbranih besedil in kolektivne refleksije je spoznavanje širokega nabora umetniških del ter izmenjava znanj o aktualnih teorijah sodobnosti, razvoju tehnologije in družbenih, političnih in ekonomskih konceptov, ki diktirajo globalne premike in s tem pogojujejo naša vsakdanja življenja.
Na prvem srečanju se bomo ob razstavi Mori Sikora Večletni vznik posvetili zbirki pravljic o rožah z vsega sveta Kako so rože prišle na svet v priredbi Brede Podbrežnik Vukmir in Klarise Jovanović (založba Malinc, 2022).

Povezava do originalnega članka

Filipini
2024-04-18 19:00 | Večnamenska dvorana
Filipini so pravi turistični biser. Na stoterih večjih ali manjših otokih ponuja dežela obilo zanimivosti. Od idiličnih plaž, kjer lahko samo poležavaš ali pa se odločiš za vožnjo z ladjico do še bolj odmaknjenih otočkov in snorkljanja med koralami, do raziskovanj podzemnega sveta v kraških jamah.
Ogled riževih teras in pogovor z ženskami, ki neverjetno hitro in spretno sadijo riž v blatno zemljo, ti da vpogled v pridelavo žitarice, ki prehranjuje milijarde ljudi. Čokoladni hribčki so posebna znamenitost dežele, sploh ob ugotovitvi, da so lahko tudi čisto zelene, pistacijine barve.
Seveda pa nikjer ne manjka simpatičnih, veselih in gostoljubnih domačinov. Vsakokratno fotografiranje ljudi se je sprevrglo v zabavo, smejanje in kratek pogovor in čudenje, zakaj smo zahodnjaki takšne kisle kumare, če pa je svet tako zanimiv, samo živeti ga je treba polno.

Organizator: Društvo popotnikov Vagant, Maribor

Povezava do originalnega članka

Mladinski družabni večer 4/2024
2024-04-18 19:00 - 23:00 | Kulturni inkubator
MLADINSKI DRUŽABNI VEČER
3D OBLIKOVANJE DUŠE PAPIRJA
Četrtek, 18. april 2024 // 19:00 // Kulturni inkubator
Kulturni inkubator na Koroški cesti 18 s svojimi aktivnostmi ta mesec vabi mlade v osvežene prostore, ki odpirajo svoja vrata za organizirane mladinske dogodke, pa tudi kot dopoldanski co-working prostor s čajno kuhinjo – ko imaš čas, potrebuješ prostor za ustvarjanje ali računalnik za delo, nekaj oddiha in brezplačen čaj v centru mesta.
V duhu odprtih vrat za ogled prostorov in spodbujanja ustvarjalnosti se bo odvil tudi naš klasični mladinski družabni večer. Se vidimo v četrtek, 18. aprila 2024 s pričetkom ob 19. uri v KI središču ob druženju in naboru družabnih iger, ko bomo postregli tudi z delavnico »3D oblikovanje duše papirja«. Vabimo te, da se poglobiš v svet reciklaže papirja in narediš svoj izdelek po izbiri – ti manjka kakšna vaza za spomladansko cvetje? Morda podstavek za pijačo? Kaj praviš na shranjevalnik za ključe ali kaj povsem drugega?
Delavnica: 3D oblikovanje iz papirne kaše
Ustvarjanje iz recikliranega papirja je zabavna in sproščujoča aktivnost, ki krepi fine motorične sposobnosti. Na delavnici spoznaš, kako se pripravi papirno kašo iz odpadnega papirja. S teboj podelimo recept za najboljše razmerje med papirjem in lepilom. Vsak si na delavnici pripravi svojo mešanico in iz nje oblikuje 3D izdelek po svoji želji. S seboj lahko za navdih prineseš predmet, katerega oblika ti je najbolj všeč (krožnik, skleda, vaza, steklenica,…). Končni izdelek se na sobni temperaturi suši nekaj dni, uporabiš ga lahko za okras ali za praktično uporabo v tvojem domu.
Delavnico vodi Tjaša Jamnikar, praktikantka umetnostne terapije in mladinska trenerka. Ustvarja pod imenom Duša papirja, kjer uči kaj vse se lahko izdela iz recikliranega papirja.

V letošnjem aprilu se z našim mladinskim družabnim večerom pridružujemo kampanji Mladinsko delo – aktivni za prihodnost! Z vključevanjem v aktivnosti Mladinskega kulturnega centra Maribor, mladi pridobivajo kompetence, ki so jim v pomoč pri aktivnem oblikovanju in načrtovanju lastne prihodnosti. Mladinsko delo ustvarja priložnosti za mlade, v katere se lahko vključijo, se izrazijo, povežejo, ustvarjajo, …

Povezava do originalnega članka
